American Idol (2. tuotantokausi)
Finaalit

Toisella kaudella Seacrest juonsi yksin, koska Dunkleman ilmeisesti inhosi ohjelman parissa työskentelyä ja studio oli tyytymätön hänen suoritukseensa. Kristin Holt toimi kirjeenvaihtajana.
Ruben Studdard voitti ja Clay Aiken tuli toiseksi. 24 miljoonasta äänestä Studdard voitti vain 130 000 äänen erolla, mutta tulosten totuudenmukaisuudesta on edelleen epäilyjä. Kommunikaattoriteollisuudessa puhuttiin linjojen ylikuormittumisesta ja että 150 miljoonaa ääntä olisi puuttunut lopullisista tuloksista. Sittemmin äänestystä on muutettu tämän ongelman välttämiseksi. Viidennen kauden alkua edeltävässä haastattelussa tuottaja Nigel Lythgoe paljasti, että Aiken oli johtanut äänestystä villi kortti -viikolta finaaliin asti. Studdardin voitosta huolimatta Aiken on saanut suurempaa menestystä ja tehnyt siten kauden todellisen läpimurron.
Pientä kiistanalaisuutta ilmeni, kun Simon Cowell väitti Clay Aikenin katsoneen Ryan Seacrestin korttia kulissien takana ja siten tienneen tulokset tuntia ennen niiden julkistamista. Larry King Live -ohjelmassa seuraavana päivänä Aiken myönsi nähneensä kortin, mutta ei pystynyt lukemaan sitä valaistuksen vuoksi. Hän kuitenkin sanoi pystyneensä päättelemään nimen olevan liian pitkä hänen omakseen. Suorassa tuloslähetyksessä hänen nähtiin kääntyvän Studdardin puoleen ja kuiskaavan jotain hänen korvaansa ennen kuin tulokset julkistettiin. Tätä fanit pitivät merkkinä siitä, että hän tiesi ettei ollut voittanut.
Kilpailun aikana Rubenin nähtiin käyttävän usein 205 Flava jersey-paitoja, joissa nähtiin hänen aluekoodinsa. Kun Seacrest kysyi niistä kauden alussa, Ruben sanoi vain edustavansa 205-aluetta. Pian kilpailun jälkeen Ruben haastoi 205 Flavan oikeuteen kahdesta miljoonasta dollarista, koska he olivat käyttäneet hänen kuvaansa mainostarkoituksessa. 205 Flava vastasi väitteellä, että Ruben oli ottanut heiltä vastaan 10 000 dollaria kyseisten paitojen käyttämisestä ja näyttivät todisteena kahdeksan lunastettua sekkiä. Jos syytteet olivat tosia, ne olivat selvästi Idolin sääntöjä vastaan. Asia selvitettiin oikeudessa.
Huhumyllyt jauhoivat jälleen vuonna 2005, kun kakkoskauden kilpailija Corey Clark, joka hylättiin ohjelmasta salaamansa rikosrekisterin vuoksi, väitti olleensa suhteessa tuomari Paula Abdulin kanssa. Clark myös väitti saaneensa sen johdosta kilpailussa etuoikeuksia Abdulilta. Foxin suorittama tutkinta ei löytänyt todisteita Clarkin väitteille.
| 0 | 1 | 2 | 3 | 4 | 5 |
| --- | --- | --- | --- | --- | --- |
| Päivä | Teema | Vieraileva tuomari/tuomarit | Pohjakolmikko | Pohjakolmikko | Pohjakolmikko |
| 11. maaliskuuta | Motown | Lamont Dozier | Vanessa Olivarez | Julia DeMato | Kimberley Locke |
| 18. maaliskuuta | Elokuvamusiikki | Gladys Knight | Charles Grigsby | Corey Clark | Julia DeMato (2) |
| 25. maaliskuuta | Kantri | Olivia Newton-John | Julia DeMato (3) | Kimberly Caldwell | Rickey Smith |
| 1. huhtikuuta | Disko | Verdine White | Corey Clark (hylättiin) |  |  |
| 8. huhtikuuta | Billboardin ykköshitit | Lionel Richie | Rickey Smith (2) | Kimberly Caldwell (2) | Kimberley Locke (2) |
| 15. huhtikuuta | Billy Joel | Smokey Robinson | Kimberly Caldwell (3) | Carmen Rasmusen | Trenyce |
| 22. huhtikuuta | Diane Warrenin laulut | Diane Warren | Carmen Rasmusen (2) | Joshua Gracin | Trenyce (2) |
|  |  |  | Pohjakaksikko | Pohjakaksikko | Pohjakaksikko |
| 29. huhtikuuta | Neil Sedakan laulut | Neil Sedaka | Trenyce (3) | Ruben Studdard |  |
| 6. toukokuuta | Bee Geesin laulut | Robin Gibb | Joshua Gracin (2) | Kimberley Locke (3) |  |
| 13. toukokuuta |  |  | Kimberley Locke (4) |  |  |
| 20. toukokuuta |  |  | Clay Aiken | Ruben Studdard |  |
Paul Anka esiintyi finaalilähetyksessä.